stanford-oval/wikipedia huggingface dataset:
Umbilikaali

Umbilikaali (kirjaimellisesti napanuora) eli kaapeliletkuyhde on sukeltamisen apuväline, jota käytetään pääasiassa öljyteollisuuteen liittyvässä sukeltamisessa.
Umbilikaalissa yhdistyvät turvakaapeli sekä yhteys-, hengityskaasu- ja voimajohdot.
Tavallisimmin umbilikaaliin kuuluu hengityskaasuletku, 2–3 hydrauliikkaletkua, useita sähköjohtoja, valokaapeleita yhteydenpitovälineisiin sekä joitakin muita tarvittavia johtoja. Kaikki on asennettu tiiviiksi yhtenäiseksi nipuksi, jota ympäröi noin tuuman vahvuisesta erikoisteräsvaijerista punottu sukka. Ympäryssukka hoitaa varsinaisen kantavan osan tehtäviä sekä suojaa arempia valokaapeleita ja hydrauliikkaletkuja ulkoisilta vahingoilta. Sukellusveneiden ja -kellojen umbilikaalit varustetaan yleensä kevennyspoijuilla rasituksen vähentämiseksi; poijut sijoitetaan paikalleen ja nostettaessa kerätään pois nosturin kärkeen asennetusta erillisestä työkorista käsin.
Veden alla työskentelevä Yhdysvaltain laivaston sukeltaja
Umbilikaalia käytetään etupäässä pintasyöttöisten pienoissukellusveneiden yhteydessä ja huomattavasti kevytrakenteisempana myös sukeltajien tarpeisiin; tärkein vm. käyttötapa on paineistetun sukelluskellon ja kestosukeltajan välisessä yhteydessä; silloin 5 mm vaijerista tehdyn suojasukan sisällä ovat hengityskaasuletku, sukeltajanpuvun lämmittämiseen tarkoitettu kuumavesiletku, valaisimien sähköjohdot, sukeltajan elintoimintoja tarkkailevien laitteiden telemetriakaapelit sekä  sukelluskypärään liittyvän televisiokameran valokaapelit; pehmusteena on kelluvaa materiaalia sen verran, että yhde on vedessä painoton, koska muuten sen mukana raahaaminen olisi tarpeeton rasitus sukeltajalle. Näin siksi, että raskaammissa umbilikaaleissa käytettävät kevennyspoijut tekisivät yhteen käsisyötön liian vaikeaksi.
Tällaisen umbilikaalin maksimipituus on sata metriä, kun raskaampien pituus riippuu sitä käyttävän sukellusvälineen syvyysrajoista.
Sukellusveneiden ja -kellojen umbilikaaleihin liittyy aina erillisellä yhden käsiventtiilin takana olevalla käsipumpulla toimiva titaanista tehty kiinteä leikkuri, jolla yhteen voi hätätilassa katkaista; näin esimerkiksi silloin, jos alus täytyy hinata kauemmas nostoa varten ja oma umbilikaali  olisi paitsi tarpeeton myös vaaratekijä. Tämä ei ole haitaksi, koska kaikissa aluksissa on vähintään kolmen vuorokauden hätävarasto hengitysilmaa.
Paineistetussa sukelluskellossa, jolla ei ole omaa kelluvuutta, on myös oma umbilikaali, mutta toisin kuin sukellusveneissä, sitä ei käytetä nostoon vaan suuremman rasituksen vuoksi kellossa on erillinen ripustuslenkki johon on kytketty normaali nosturi. Koneistoon liittyy myös keinunnanvaimennus: nosturin vaijeri ja umbilikaali menevät erillisen raskaaseen painoon kytketyn hydraulisen koneiston läpi. Jos aluksen perä jossa nosturi on laskee aallokossa, koneisto kelaa täsmälleen tarvittavan määrän vaijeria ja yhdettä niin että sukelluskello pysyy tarkasti paikallaan; vastaavasti perän palatessa ylös tai noustessa aallokossa molempia lasketaan lisää. Menetelmä on osoittautunut tarkkaan toimivaksi ja äärimmäisen tarpeelliseksi. Sitä käytetään myös laskettaessa tai nostettaessa  pienoissukellusveneitä.
Aiheesta  muualla

PARKER CABLES & UMBILICALS (Arkistoitu – Internet Archive)(englanniksi)
Engineering and Technologies - Umbilical Systems )pdf) (Arkistoitu – Internet Archive)(englanniksi)
Uzun Hassan

Uzun Hassan (1423–1478) oli Ak Koyunlua vuosina 1453–1478 hallinnut turkmeenipäällikkö. Hänen johdollaan Ak Koyunlu nousi alueelliseksi suurvallaksi, joka romahti nopeasti Hassanin kuoltua.
Ak Koyunlun ensimmäisen hallitsijan Kara Osmanin kuoltua 1435 alkoi maassa valtataistelu. Valtataistelu loppui varsinaisesti vasta 1453, jolloin Uzun Hassanista tuli maan hallitsija. Vuonna 1461 Hassan hyökkäsi Kara Koyunluun ja valloitti sen vuoteen 1467 menneessä. Hän jatkoi sotaretkeään itään ja sai haltuunsa valtaosan Persiasta. Osmanien valtakunta hyökkäsi Ak Koyunluun 1472, ja Uzun Hassan lyötiin täydellisesti Otlukbelin taistelussa 1473. Hänen valtakuntansa romahti hänen kuolemansa jälkeen.
Ukonkello

| Ukonkello |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Kellokasvit Campanulaceae
Suku::  Kellot Campanula
Laji::  latifolia
Kaksiosainen nimi
 Campanula latifolia  L. 
Katso myös
   Ukonkello Wikispeciesissä   Ukonkello Commonsissa 
Infobox OKNimi-testi OK: 
Ukonkellon valkokukkainen muoto.
Ukonkello (Campanula latifolia) on monivuotinen kellokasvien heimoon kuuluva kasvilaji. Se kasvaa yleensä 50–130 cm korkeaksi ja sitä esiintyy lehdoissa, lehtoniityillä, puistoissa ja pihoilla. Ukonkello kukkii heinä-elokuussa ja sen kukat ovat vaaleanvioletteja. Kukinto on lehtevä terttu, joka sijaitsee kasvin kukkavarren päässä. Ukonkellon verhiönliuskat ovat kapeanpuikeita ja teriöt 20–40 mm pitkiä, mutta pituuttaan leveämpiä. Ukonkellon lehdet ovat lehtilaidoiltaan toistamiseen sahalaitaisia ja muodoltaan alimmat ovat herttamaisia tai puikeita ja ylimmät puikeita tai suikeita.
Levinneisyys

Ukonkelloa tavataan yleisenä Keski-Euroopassa, Etelä-Ruotsissa ja Englannissa. Suomessa ukonkelloa tavataan harvinaisena Oulun läänin eteläpuolella, sekä vakiintuneena uustulokkaana Kainuun eliömaakunnassa.
Aiheesta muualla

Suomen Lajitietokeskus: Ukonkello (Campanula latifolia)
Kasviatlas 2022: Ukonkellon (Campanula latifolia) levinneisyys Suomessa.
Pinkka – Lajintuntemuksen oppimisympäristö: Ukonkello (Campanula latifolia)
Luontoportti: Ukonkello (Campanula latifolia)
Pohjolan kasvien pauloissa: Campanula latifolia – ukonkello
United States Department of Agriculture (USDA): Campanula latifolia (englanniksi)
Vaaleanpunaisen pantterin poika

| Vaaleanpunaisen pantterin poika> Son of the Pink Panther |
| --- | --- |

Ohjaaja:  Blake Edwards
Käsikirjoittaja:   Blake Edwards  Madeleine Sunshine  Steve Sunshine 
Tuottaja:  Tony Adams
Säveltäjä:  Henry Mancini
Kuvaaja:  Dick Bush
Leikkaaja:  Robert Pergament
Pääosat:   Herbert Lom  Roberto Benigni  Robert Davi  Claudia Cardinale  Debrah Farentino 
Valmistustiedot
Valmistusmaa:  Yhdysvallat Italia Yhdistynyt kuningaskunta
Tuotantoyhtiö:  UA United Artists Pictures Inc.
Levittäjä:  Metro-Goldwyn-Mayer Netflix
Ensi-ilta:  1993
Kesto:  93 minuuttia
Alkuperäiskieli:  englanti
Budjetti:  25 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Vaaleanpunaisen pantterin poika on vuonna 1993 ensi-iltansa saanut Blake Edwardsin ohjaama elokuva.
Tämä oli Blake Edwardsin viimeinen Vaaleanpunainen pantteri -elokuvaohjaus.
Näyttelijät

| 0 | 1 | 2 |
| --- | --- | --- |
|  Herbert Lom  | … |  Charles Dreyfus   |
|  Roberto Benigni  | … |  Jacques Clouseau Jr., Gambrelli   |
|  Robert Davi  | … |  Hans Zarba    |
|  Claudia Cardinale  | … |  Maria Gambrelli   |
|  Debrah Farentino  | … |  Prinsessa Yasmin   |
|  Jennifer Edwards  | … |  Yussa   |
Valencian kieli

| Valencian kieli |
| --- | --- |

Oma nimi:  valencià
Tiedot
Alue:   Espanja
Virallinen kieli:   Valencia  Murcia (El Carche)
Puhujia:  2,4 miljoonaa
Kirjaimisto:  latinalainen
Kielenhuolto:  Acadèmia Valenciana de la Llengua
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet
Kielikoodit
ISO 639-1:  ca
ISO 639-2:  cat
 Ohje 
Valencian kieli on Espanjan Valencian itsehallintoalueella puhutusta katalaanin kielestä käytetty nimitys. Se on yhdessä espanjan kanssa alueen virallinen kieli. Valencian kirjakieli perustuu lähinnä eteläisen Valencian murteeseen. Kielitieteellisesti valencian kieli kuuluu katalaanin kielen yhteyteen ja tarkemmin sanottuna katalaanin länsimurteisiin. Valencian kieliakatemia, (Acadèmia Valenciana de la Llengua, AVL) on linjannut, että valencian kieli ja katalaani ovat yksi ja sama kieli, josta kuitenkin käytetään rinnakkain kahta eri nimitystä.
Valencian kielisota

Osa valencialaisista ei hyväksy valencian määrittelemistä katalaanin murteeksi, vaan pitää sitä omana kielenään. Taustalla on Valencian itsehallintoajan alkuaikoina käyty niin sanottu Valencian kielisota, jossa poliittisista syistä katalaani ja valencian kieli haluttiin erottaa toistaan.
Virallinen asema

Valencian kielen virallisesta asemasta säädetään Espanjan perustuslaissa sekä laissa Valencian autonomisesta asemasta sekä laissa valencian kielen käytöstä ja opetuksesta.
Laissa Valencian autonomisesta asemasta, tarkemmin sen 6. pykälässä säädetään:
Valencian kieli on valencialaisen kansan oma kieli.
Valencian kieli on itsehallintoalueen virallinen kieli yhdessä espanjan kielen kanssa, joka on koko valtakunnan virallinen kieli. Jokaisella on oikeus osata, käyttää ja saada opetusta valencian kielellä.
Kukaan ei saa tulla syrjityksi kielen käyttämisen vuoksi.
Valencian kielen toipumiseksi tulee ryhtyä erityisiin toimenpiteisiin.
Acadèmia Valenciana de la Llengua on valencian kielen kieliasua määrittävä normatiivinen viranomainen.
Valencian kieli ei kuulu EU:n tunnustamien 23 virallisen ja 26 vähemmistökielen joukkoon.
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Acadèmia Valenciana de la Llengua
Valencian.org
Valencian kielen sanakirja
Joan Lluís Vives instituutti
Royal Academy of Valencian Culture
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
Vaassila Kieleväinen

Vaassila Kieleväinen (n. 1755 – n. 1840) oli tunnettu runonlaulaja ja tietäjä.
Kieleväisen isän nimi oli Ignat. Elias Lönnrot tapasi Kieleväisen Vuokkiniemen Vuonnisessa keruumatkallaan vuonna 1833. Vaikka iäkkään Kieleväisen muisti oli jo heikentynyt, Lönnrot sai häneltä talteen Väinämöisen uroteot yhdessä jaksossa, millä lienee ollut merkitystä Lönnrotin alkaessa matkalta palattuaan jäsentää Kalevalaa juuri Väinämöistä koskevien runojen ympärille. Tälle pienoiseepokselle Lönnrot antoi nimen Runokokous Väinämöisestä. Myös Juhana Fredrik Cajan ja Matthias Alexander Castrén tapasivat Kieleväisen, vuosina 1836 ja 1839. Castrén sai häneltä talteen erityisesti loitsuja sekä taikoja koskevaa tietoja. Kieleväisen maine tietäjänä olikin huomattava, sen tiedetään kestäneen 1800-luvun lopulle saakka.
Kun Lönnrot haastatteli Kieleväistä, haastattelu tapahtui niin, että Kieleväinen enemmän kertoi kuin lauloi runojen sisällöstä ja keskinäisestä järjestyksestä. Kun Vaassila oli unohtanut jonkin seikan, jonka Lönnrot puolestaan keräyksiensä perusteella tunsi, hän auttoi Vaassilaa muistamaan ja niin jatkettiin eteenpäin.
Castrénille Vaassila Kieleväinen tietäjien tavoista poiketen paljasti taikakeinojaan ja -välineitään, vaikka he eivät tunteneet toisiaan hyvin. Castrén kirjoitti:
Täällä [Vuonnisessa] sain myös nähdä jokseenkin täydellisen kokoelman loitsimisessa käytettäviä välikappaleita. Tämän kokoelman omistaja, joka oli kuuluisin noita koko Karjalassa ja nimeltään Kieleväinen, ilmaisi minulle joukon eriskummaisia taikakeinoja. Ne ovat nimittäin muodostetut määrätyistä tempuista ja niihin kuuluu muutamien sangen lyhyiden loitsulauselmain lukeminen.
Uuden-Seelannin parlamenttivaalit 2023

Uuden-Seelannin vuoden 2023 parlamenttivaalit järjestettiin 14. lokakuuta. Niissä valitaan kaikki maan parlamentin 120 edustajaa seuraavaksi kolmeksi vuodeksi.
Tausta ja vaalijärjestelmä

Pääministeri Jacinda Ardern erosi tammikuussa 2023 ja ilmoitti samalla, ettei aio asettua ehdolle enää tulevissa vaaleissa.
Uudessa-Seelannissa on tarkoitus järjestää myös väestönlaskenta vuoden 2023 aikana, mutta sen vaikutuksista vaalipiirijakoon päätetään vasta vuonna 2024.
Äänioikuetettuja ovat kaikki sellaiset henkilöt, jotka täyttävät seuraavat ehdot:
Vähintään 18-vuotias
Uuden-Seelannin kansalainen
Asunut Uudessa-Seelannissa vähintään vuoden yhtäjaksoisesti jossain vaiheessa elämäänsä
Kampanjointi

TVNZ 1 -kanavan kyselyn mukaan äänestäjien viisi tärkeintä huolenaihetta vaaleissa ovat elintasokustannukset (28 % vastaajista), talous (17 %), terveydenhuolto (14 %), rikollisuus (9 %) ja ympäristö (8 %). Pelkästään maorivastaajien keskuudessa suurin huolenaihe oli myös elintasokustannukset (35 %) ja toisena maorien asiat yleisesti (15 %).
Kampanjointi > Vaaliväittelyitä

| Pvm | Järjestäjä | Aihe | Lähde |
| --- | --- | --- | --- |
| 3. elokuuta | CID | ulkopolitiikka |  |
| 14. syyskuuta | ASB Bank | talous |  |
| 19. syyskuuta | TVNZ |  |  |
| 25. syyskuuta | TVNZ & Re: News | nuorten asiat |  |
| 10. lokakuuta | The Press |  |  |
Alustavat tulokset

| Puolue | Ääniä | Osuus äänistä (%) | Paikkoja |
| --- | --- | --- | --- |
| National | 878 288 | 38,95 | 50 |
| Labour | 606 663 | 26,90 | 34 |
| Vihreät | 242 845 | 10,77 | 14 |
| ACT | 202 664 | 8,98 | 11 |
| NZ First | 145 649 | 6,46 | 8 |
| Māori | 58 949 | 2,61 | 4 |
Ääniä yhteensä: 2 254 441
Lähde:
Kun äänistä oli laskettu 85 % pääministeri Hipkins myönsi tappionsa ja onnitteli Luxonia. Työväenpuolueella oli tuossa vaiheessa vain 26,5 % kannatus.
Jälkipyykki

Koska Māori-puolue voitti enemmän paikkoja kuin, mitä alkuperäisväestölle oli kiintiöity, parlamentin koko kasvaa yhdellä paikalla. Toinen ylimääräinen paikka (engl. overhang seat) johtuu siitä, että ACT:n ehdokas Port Waikaton vaalipiirissä kuoli ennen vaaleja ja lain mukaan tämä johtaa vaalipiirissä täyttövaaliin 25. marraskuuta. Näin ollen parlamentin kooksi saattaa tulla 122. Myöhemmin marraskuun alussa muiden täyttövaalien jälkeen parlamentin uudeksi kooksi tuli 123.
Kansallispuolue muodosti hallituksen ACT:n ja NZ Firstin kanssa. Hallitus vannoi virkavalansa 27. marraskuuta.
Ultimate Avengers

| Ultimate Avengers |
| --- | --- |

Ohjaaja:  Curt Geda Steven E. Gordon Bob Richardson
Käsikirjoittaja:  Greg Johnson Boyd Kirkland Craig Kyle
Tuottaja:  Bob Richardson
Säveltäjä:  Guy Michelmore
Pääosat:  Justin Gross Grey DeLisle Michael Massee Marc Worden Olivia d'Abo Nan McNamara Nolan North Andre Ware Dave Boat Fred Tatasciore Jim Ward
Valmistustiedot
Valmistusmaa:   Yhdysvallat
Tuotantoyhtiö:  MLG Productions
Levittäjä:  Lions Gate Entertainment
Ensi-ilta:  21. helmikuuta 2006
Kesto:  72 min.
Alkuperäiskieli:  Englanti
Seuraaja:  Ultimate Avengers 2
Aiheesta muualla
IMDb 
Elonet
AllMovie
Infobox OKNimi-testi OK: 
Ultimate Avengers on vuonna 2006 suoraan videolle julkaistu animaatioelokuva, joka perustuu Marvelin sarjakuvaryhmään Kostajat. Se voitti myös vuonna 2007 C.A.S. Award -palkinnon ja sai Golden Reel -ehdokkuuden. Elokuvassa keskitytään Kapteeni Amerikkaan, joka joutuu taistelemaan uudestaan samaa vihollista vastaan kuin toisessa maailmansodassa. Tällä kertaa hänellä on ryhmässään muita supersankareita, jotka eivät kuitenkaan aluksi tule toimeen ryhmänä. Elokuvan ohjasivat Curt Geda, Steven E. Gordon ja Bob Richardson. Pääosassa esiintyivät muun muassa Justin Gross, Andre Ware ja Olivia d'Abo.
Juoni

Toisen maailmansodan aikaan Washingtonia kohti ammutaan ydinohjus, jonka Kapteeni Amerikka onnistuu pysäyttämään. Hän kuitenkin samalla putoaa Pohjois-Atlantin valtameren jäiseen pohjaan. 60 vuotta myöhemmin hänet pelastavat Nick Fury ja Betty Ross, jotka elvyttävät sankarin henkiin, jotta saisivat apua samaa vihollista vastaan, joka riehui vihollisen puolella toisessa maailmansodassa. Kenraali Fury saakin tehtäväkseen koota ryhmän nimeltä Kostajat, jonka johtajana toimisi Kapteeni Amerikka.
Äänirooleissa > Alkuperäiset

| 0 | 1 | 2 |
| --- | --- | --- |
|  Justin Gross  | … |  Steve Rogers / Kapteeni Amerikka   |
|  Grey DeLisle  | … |  Janey van Dyne / Ampiainen   |
|  Michael Massee  | … |  Bruce Banner   |
|  Marc Worden  | … |  Tony Stark / Rautamies   |
|  Olivia d’Abo  | … |  Natasha Romanoff / Musta Leski   |
|  Nan McNamara  | … |  Betty Ross   |
|  Nolan North  | … |  Hank Pym / Jättiläinen   |
|  Andre Ware  | … |  Nick Fury   |
|  Dave Boat  | … |  Thor   |
|  Fred Tatasciore  | … |  Hulk, Edwin Jarvis, sivuäänet   |
|  Jim Ward  | … |  Herr Kleiser   |
|  James Arnold Taylor  | … |  Bucky Barnes   |
Äänirooleissa > Suomenkieliset

| 0 | 1 | 2 |
| --- | --- | --- |
|  Joonathan Kettunen  | … |  Steve Rogers / Kapteeni Amerikka, Bucky Barnes, sivuäänet   |
|  Elise Langenoja  | … |  Janey van Dyne / Ampiainen, sivuäänet   |
|  Bruno Lähteenmäki  | … |  Bruce Banner / Hulk, Edwin Jarvis, sivuäänet   |
|  Aku Laitinen  | … |  Tony Stark / Rautamies   |
|  Susa Saukko  | … |  Natasha Romanoff / Musta Leski, sivuäänet   |
|  Minna Tasanto  | … |  Betty Ross   |
|  Saku Mäkynen  | … |  Hank Pym / Jättiläinen   |
|  Juha Paananen  | … |  Nick Fury   |
|  Joonas Suominen  | … |  Thor   |
|  Rauno Ahonen  | … |  Herr Kleiser, sivuäänet   |
Vaelluskala

Lohi on anadrominen vaelluskala.
Vaelluskala on kalalaji, jonka säännönmukaiseen kehitykseen kuuluu ikäkausia seuraten asuinvesien vaihto makeasta vedestä suolaveteen tai päinvastoin. Anadrominen vaelluskala kutee makeassa vedessä, mutta viettää suurimman osan elämästään suolavedessä. Esimerkiksi monet lohikalat ovat anadromisia vaelluskaloja. Katadrominen vaelluskala sen sijaan kutee suolavedessä, mutta viettää pääosan elämästään makeassa vedessä. Esimerkki tällaisesta lajista on ankerias.
Vaelluskalat tasapainottavat ruumiinsa suolapitoisuutta kidusten avulla. Makeassa vedessä kala menettää suoloja, kun makea vesi pyrkii imeytymään kalan sisäpuolelle ja kalan on samalla säädettävä vesimääräänsä virtsaamalla. Suolavajeen välttämiseksi kidusten tehtävä on aktiivisesti siirtää suoloja vedestä verenkiertoon. Suolavedessä tilanne on päinvastainen. Nestehukan kala kompensoi juomalla, jolloin ylimääräisen suolan kala erittää kiduksissa sijaitsevien suolarauhasten avulla.
Vaeltajasimpukka

| Vaeltajasimpukka |
| --- | --- |
 kolme värimuotoa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Erilaishampaiset Heterodonta
Lahko::  Myida
Heimo::  Valesinisimpukat Dreissenidae
Suku::  Dreissena
Laji::  polymorpha
Kaksiosainen nimi
 Dreissena polymorpha  Pallas, 1771 
 Lajin levinneisyys Euroopassa.
Katso myös
   Vaeltajasimpukka Commonsissa 
Infobox OKNimi-testi OKIUCN-testi OK: 
Vaeltajasimpukka (Dreissena polymorpha) on pienikokoinen, ensisijaisesti sisävesissä elävä simpukkalaji. Se on levinnyt vieraslajina moniin luontaisen elinalueensa ulkopuolella sijaitseviin vesistöihin, ja sitä pidetään maailmanlaajuisesti yhtenä sadasta haitallisimmasta vieraslajista.
Ulkonäkö ja koko

Vaeltajasimpukka kasvaa 15–30 millimetriä pitkäksi. Kuoren muoto on ympyrän sektorin kaltainen. Väritys vaihtelee, lajista on kellanruskea, punaruskea ja ruskeavalkoraitainen värimuoto. Näistä raidallinen on yleisin.
Levinneisyys

Vaeltajasimpukka on alkujaan kotoisin Kaakkois-Euroopasta Mustanmeren ja Kaspianmeren alueen järvistä. Itämeren alueelle se levisi jo 1800-luvulla laivojen mukana. 1900-luvun lopulla se on edelleen levinnyt toisten laivojen mukana Pohjois-Amerikan Suurille järville. Nykyisin sitä tavataan 40 prosentissa Yhdysvaltojen sisävesireiteistä. Suomen vesialueilla Suomenlahden itäosissa sen havaittiin lisääntyvän 1990-luvun lopussa.
Ongelmat

Vaeltajasimpukat kiinnittyvät pohjan rakenteisiin ja toisiinsa ryppäiksi ja voivat muodostaa yhtenäisiä simpukkamattoja. Ne voivat tukkia vedenalaisia putkia ja haitata veneillä liikkumista. Yhdysvalloissa lajin on arvioitu aiheuttaneen jo kymmenien miljardien tappiot.
Ung Pirat

Ung Piratin logo
Ung Pirat on Ruotsin Piraattipuolueen nuorisojärjestö. Se perustettiin joulukuussa 2006, ja sen  puheenjohtaja on Gustav Nipe. Ung Pirat oli ennen vuotta 2010 ja hieman sen jälkeen Ruotsin suurin poliittinen nuorisojärjestö yli 21 000 jäsenen määrällään, mutta nyttemmin jäsenien määrä on vähentynyt alle 6 000:een.
Aiheesta muualla

Wikimedia Commonsissa on kuvia tai muita tiedostoja aiheesta .
Ung Pirat (ruotsiksi)
Varvi

Varvi tarkoittaa seuraavia:
Telakka, erityisesti perinteinen purjelaivojen rakennustelakka
kaupunginosa Raahessa
hirsirakentamisessa varvi tarkoittaa yhtä hirsikertaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varvi”, voi hakea sivunnimihaulla, laajalla sivunnimihaulla tai tekstihaulla.
Vadym Huttsait

| Vadym Huttsait |
| --- | --- |

Ukrainan nuoriso- ja urheiluministeri
 4. maaliskuuta 2020–  
Edeltäjä:  Volodymyr Borodjanskyi (kulttuuri-, nuoriso- ja urheiluministeri)
Kansanedustaja
 2019–  
Ryhmä/puolue:  Kansan palvelija
Henkilötiedot
Syntynyt: 6. lokakuuta 1971 (ikä 53) Kiova, Ukrainan SNT
Kansalaisuus:  Ukraina
Tiedot
Puolue:  Kansan palvelija
Vadym Markovytš Huttsait (ukr. Вадим Маркович Гутцайт; s. 6. lokakuuta 1971) on ukrainalainen poliitikko ja entinen miekkailija, joka on toiminut Ukrainan nuoriso- ja urheiluministerinä vuodesta 2020 lähtien. Hän on myös Ukrainan kansallisen olympiakomitean sekä Ukrainan miekkailuliiton johtaja.
Huttsait syntyi Kiovassa. Vuosina 1986–1995 hän toimi liikunnanohjaajana. Hän valmistui vuonna 1993 Harkovan kansallisesta liikunta-akatemiasta. Vuosian 1993–2002 hän palveli Ukrainan asevoimissa. Vuosina 2002–2010 hän toimi Ukrainan miekkailumaajoukkueen päävalmentajana. Vuonna 2018 hänet nimitettiin Kiovan kaupungin nuoriso- ja urheiluosaston johtajaksi. Maaliskuussa 2020 hänet nimitettiin Ukrainan nuoriso- ja urheiluministeriksi.
Vuoden 1992 kesäolympialaisissa Huttsait voitti miekkailun miesten säilän joukkuekilpailussa kultamitalin osana yhdistynyttä joukkuetta.
Uğur Yıldırım

Uğur Yıldırım (s. 5. elokuuta 1982, Apeldoorn, Alankomaat) on alankomaalainen jalkapalloilija, joka edustaa Eredivisien SC Heerenveeniä. Yıldırımillä on myös Turkin kansalaisuus.
Aikaisemmin Brink en Ordenia ja Go Ahead Eaglesiä edustanut Yıldırım on turkkilaisten vanhempien lapsi, mutta hän on kasvanut Alankomaissa, ja tästä syystä hän valitsi maajoukkueekseen Alankomaat. Hän debytoi maajoukkueessa Englantia vastaan.
Ammattilaisuran tilastot

2000-01 Go Ahead Eagles (18 ottelua/3 maalia)*
2001-02 Go Ahead Eagles (32/4)*
2002-03 Go Ahead Eagles (34/18)*
2003-04 Go Ahead Eagles (35/19)*
2004-05 SC Heerenveen (34/7)
2005-06'SC Heerenveen (31/4)
2006-07'SC Heerenveen
"*" kausi toiseksi korkeimmalla sarjatasolla
Varvikkorahkasammal

| Varvikkorahkasammal |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen 
  
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Sphagnopsida
Lahko::  Sphagnales
Heimo::  Sphagnaceae
Suku::  Rahkasammalet Sphagnum
Laji::  russowii
Kaksiosainen nimi
 Sphagnum russowii  Warnst. 
Katso myös
   Varvikkorahkasammal Wikispeciesissä   Varvikkorahkasammal Commonsissa 
Infobox OKNimi-testi OK: 
Varvikkorahkasammal (Sphagnum russowii) on sammallaji. Se kuuluu Sphagnaceae-heimoon ja rahkasammalten sukuun. Varvikkorahkasammalta kasvaa esimerkiksi rämeillä. Lajia esiintyy koko Suomessa. Uhanalaisuusluokittelussa varvikkorahkasammal on elinvoimainen. Yleisväriltään se on vihreää tai punertavaa.
Varvassandaali

Mustat varvassandaalit.
Varvassandaaleja
Varvassandaali (tai varvastossu, flip-flop) on avoin sandaalijalkine, jossa on yleensä vain pohja ja hihna, joka kulkee isovarpaan ja etuvarpaan välistä. Varvassandaaleita käytetään yleensä hiekkarannoilla ja kuumina päivinä ulkona.
Wikimedia Commonsissa on kuvia tai muita tiedostoja aiheesta .